cyanic-selkie/wikianc huggingface dataset:
Suza
Suza — İranın Hörmüzgan ostanının Qeşm şəhristanının Şahab bəxşində sahilyanı şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 4,480 nəfər və 878 ailədən ibarət idi.
NGC 3460
NGC 3460, Yeni Baş Kataloqda qeydə alınmış təkrarlanmış NGC cismidir. Göy üzündə Şir bürcü istiqamətində yerləşir. S? tipli. tərəfindən ildə 182.88 sm (72 düymə) ölçülü  vasitəsilə kəşf edilmişdir.
Hacıağalar
Hacıağalar — Azərbaycan Respublikasının Quba rayonunun inzibati ərazi vahidində kənd.
Toponimikası
Hacıağalar oyk, sadə. Quba r-nunun Rustov i.ə.v.-də kənd. Rustov çökəkliyindədir. Kəndi XIX əsrin ortalarında Hacıağa adlı bir nəfər saldığı üçün onun adı ilə adlandırılmışdır.
Fariğan
Fariğan — İranın Hörmüzgan ostanının Hacıabad şəhristanının Fariğan bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 1,862 nəfər və 491 ailədən ibarət idi.
Cinsi həvəs
Cinsi həvəs — cinsi obyektlərə və ya fəaliyyətlərə maraq, ya da cinsi obyektləri axtarmaq və ya cinsi fəaliyyətlə məşğul olmaq həvəsi ilə xarakterizə olunan emosiya və motivasiya vəziyyəti. Bu, növün çoxalmasına yönəlmiş bioloji instinktlər əsasında yaranan istək və onlarla bağlı duyğu və həyəcan kompleksidir. Buraya xromosomlann genetik dəsti, beyinin diensefalit şöbəsi, daxili sekresiya vəzilərinin inkişafı və fərdi psixo-sosial təcrübənin formalaşması ilə bağlı olan cinsi əlaqəyə meyl daxildir. Avstriya psixoloqu, psixiatrl və nevropatoloqu Ziqmund Freyd cinsi həvəs anlayışını ifadə edən "libido sexualis" terminini təklif etmişdir. Cinsi həvəs əsasən şərtsiz reflekslərlə tərənnüm olunan təbii instinktdir və nəslin davam etdirilməsinə yönəlmişdir. Cinsi əlaqə zamanı həzzalma bu instinktin güclənməsi üçün təbii xüsusiyyətdir. Bioloji cəhətdən cinsi həvəs-in gücü və davamlılığı androgen hormonların, xüsusən də kişi və qadında böyrəküstü vəzilərdən, kişidə toxumluqlardan, qadında yumurtalıqlardan qana ifraz edilən testesteronun miqdarından asılıdır. “cinsi həvəs” məfhumu heyvanlarda çoxalma və cütləşmə ilə bağlı bir sıra davranış komplekslərini özündə əks etdirir. Dişi heyvanın yumurtalığındakı yumurtalar yetişmiş, özləri isə mayalanmaya hazır olduqları zaman erkəklə yaxınlıq axtarırlar. Heyvanlarda cinsi həvəs və bunun nəticəsi olan cütləşmənin yeganə məqsədi yetişmiş yumurtaların mayalanmasıdır.
Kökköz məscidi
Kökköz məscidi (Krımtat:Kökköz Cami) və ya Yusupov məscidi — Krımda Sokolinoe (keçmiş Kökköz) kəndində yerləşir. Məscid adını yerləşdiyi kəndə əsasən alıb. Krım tatarlarının sürgünü nə qədər kəndin adı Kökköz olub. Sürgündın sonra isə kənd Sokolinoe adını alıb. Bu ad krım tatarcası ndan tərcümədə göy göz kimi təcümə olunur.
Tarixi
Məscid knyaz Feliks Yusupovun təşəbbüsü ilə memar Nikolay Krasnov tərəfindən 1910-cu ildə tikilib. Yusupovun ov evinə yaxın tikilib. XX əsr in əvvəllərində Krımda yerli xristian zadəganlar tərəfindən məscidlərin tikilməsi geniş yayılmışdı. Məsələn knyaz Vorontsov da Alupkada məscid tikdirib.
Məscidin uzunluğu 15 metr eni isə 12 metrdir. Düzbucaqlı korpusa malik məscid bazilika tipindədir. Məscidin divarları ərəb dilində yazılarla və iti uclu pəncərələrlə bəzədilib. Damı gil lövhələrdən düzəldilən məscidin minarəsi əsas binanın yanındadır. İkinci mərtəbədə pəncərələr arası frizi ərəb əlifbası ilə naxışlar bəzəyir. Kənd sakinlərinin dediklərinə görə bu naxışları kəndin sakini, şair, pedaqoq Hüseyn Şamil Toxtarqazı çəkib.
Krım tatarlarının deportasiyasından sonra məsciddən klub kimi istifadə ediblər. Yerli idarəetməyə məscidin minarəsini sökmək tapşırılsa da bunu bacarmayıblar. Şahidlərin sözlərinə görə minarəni traktorla dartıb yıxmağa cəhd etsələr belə buna nail ola bilməyiblər.
Neybağı (Miyanə)
Neybağı — İranın Şərqi Azərbaycan ostanının Miyanə şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 496 nəfər yaşayır (98 ailə).
NGC 1544
NGC 1544, Yeni Baş Kataloqda qeydə alınmış qalaktikadır. Göy üzündə Sefey bürcü istiqamətində yerləşir. S? tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Ruydər
Ruydər — İranın Hörmüzgan ostanının Xəmir şəhristanının Ruydər bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 5,470 nəfər və 1,236 ailədən ibarət idi.
Dodaqdəyməz
Dodaqdəyməz — aşıq şeiri şəkli. Təcnisin əsas növlərindən biridir. Əsasən, qoşma formasında olur.
Dodaqdəyməzin başlıca xüsusiyyəti şeirdə qoşa dodaq samitləri (m, b, p), bəzən isə diş və dodaq samitləri (z, v, f) olan sözlərin işlədilməməsidir. Belə şeirlərin qoşulması çətin olduğundan bu formaya az müraciət edilir. Dodaqdəyməzdə süni kəlmələrdən, təhrif olunmuş ifadələrdən istifadə edilməməlidir. Dodaqdəyməz yüksək sənətkarlıq nümunəsi hesab edilir. Aşıq Ələsgərin "A yağa-yağa", "Çata-çat", "Nə yaxşı-yaxşı", "Ay eylər qıj-qıj" və s. şeirləri dodaqdəyməzin ən gözəl nümunələrindəndir.
Ay eylər qıj-qıj
Qeyr eyləyər, çən çəkilər dağlara, Qəhrindən yelləri ay eylər qıj-qıj! Qarşı gəlsə həsrət çəkən yar yara, Ağlı çaşar, ay eylər qıj-qıj!
Aşıq çaşsa, dildə "qar"a "qar" qalar, Dağlar sinəsində qara qar qalar, Gəştə çıxsa ərşə qara qarğalar, Çalar qanadların, ay eylər qıj-qıj!
Yazıq Ələsgər, əlin yetsə, nə nara, Nə həsrət çək, nə ah eylə, nə nara, Nə insandı, səngi salar nə nara, Qaynadar dərya tək, ay eylər qıj-qıj!
Gültəpə (Quba)
Gültəpə (əvvəlki adı: Təkə Şıx) — Azərbaycan Respublikasının Quba rayonununda kənd.
Təkə Şıx kəndi  Təkəli tayfasının adı ilə bağlıdır. Türkmənlərdə bu adda tayfanın olması S.Ataniyazovun tədqiqatlarında da təsdiqlənir. O qeyd edir ki, Təkə türkmənlərin ən böyük Türk tayfalarından biridir. Təkə “keçi” deməkdir. Bu etnonim totem mənşəlidir. Bəzi tədqiqatçılar Təkəliləri qədim türk xalqı olan Massagetlər lə də əlaqələndirirlər.Massagetlər qədim oğuzların adı olaraqda hallanır.Təklələr cəsur,qorxmaz,döyüşkən bir tayfa kimi xarakterizə olunur. Xivə Xanı Əbül Qaziyə görə, Təkəli tayfası Salur boyundan gəlir və tayfa başçılarından birinin adıdır.Salurlar Oğuzların Üçoqlar qolundan (sol qolundan) Oğuz xanın oğlu Dağ xanın soyundan gəldikləri qəbul edilir. "Salur" sözünün mənası "Qılınc yelləyən" deməkdir. 16-cı əsrdə Sivas, Ərzincan, Kayseri və Tokat ətrafında hökm sürmüş Qazı Bürhanəddin də dövləti Salur boyuna mənsubdur. Salurlar əsl Xəzər ətrafında yaşamış və oradan Xorasan, Orta Asiya və Anadolu bölgələrinə qədər dağılmışdılar. Salurlar içərisindəki tayfa və tayfalar adında bu gün Salur baba yurdu olan Xəzər regionunda yer, əkiləcək tarla, kənd və yaşayış məntəqələri adları hələ də yaşamaqdadır. Salurlar içində ciddi ölçüdə qıpçaqlıq da var. Xəzər regionu hər zaman Oğuz və Qıpçaq tayfalarının birləşib bir arada yaşadığı bölgə olmuşdur. Eyni şəkildə Anadoluda Salurlar içində Oğuz və Qıpçaq tayfalar birlikdə Xəzər və İran ərazisindən köç edərək, qaynaşaraq bir arada yaşamağı davam etdirdilər. Təkəlilər Salurların üç əsas tirəsindən biridir.Bu tayfalar dünyanın bir çox ölkələrində, Antalyadan tutmuş Çinədək olan ərazilərdə özlərinə yurd-yuva qurublar. Azərbaycanda xidmət edən rus kazaklarından biri yazıçı Yevgeniy Markova 1880-1881-ci illərdə nəql edib: “Təkəlilərə halaldı! Onlar pis xalq deyillər, amma bizim kazaklar onlara çarmazlar! Nəyi pisdir ki, biri bizim beş kazaka qarşı vuruşar, heç vaxt da təslim olmaz”. Kazak heç də yalan danışmırdı. Bir çox mənbələr, harada ki, rus araşdırmacıları və çar məmurları Təkləlilərin rusların başına açdığı oyunlardan yazırlar. Təkə Türkmən qəbiləsi olmaqla yanaşı, hətta deyərdim ki, ən önəmli qəbilələrdəndir. Kifayətdir qeyd edək ki, müasir Türkmən dilinin bünövrəsində məhz Təkə dialekti durur.
Səfəvi dövlətinin yaranmasında Təkəli tayfasının böyük rolu olmuşdur. 1501-ci ildə Əlvənd Mirzəyə qarşı döyüşdə İsmayılın cinahlarda yerləşdirdiyi sərkərdələrdən biri də Sarı Əli bəy Təkəli idi. Təkəli elindən Sarı Əli bəy Təkəli Şah İsmayılın möhrdarı vəzivəsinə kimi yüksəlmişdir. Sonralar Təkəli tayfası Qızılbaşların əsas 7 tayfasından birinə çevrilirlər. Səfəvilərin siyasi həyatında mühüm rol oynayan təkəlilərin bir hissəsi 1511-də Şahqulu ağa Təkəlinin başçılığı ilə mərkəzi hakimiyyətə qarşı çıxmışdır. Şah Abbasın qızılbaş bəylərinin ixtisarlaşdırma reformlarının nəticələrindən biri olaraq, 1596-cı ildə Təkəlilərin bir qismi Şah Abbas tərəfindən məhv edilmiş, bir qismi isə Azərbaycanın müxtəlif yerlərinə köçmüşdür. Quba xanlığı dövründə indiki Təkə Şıx kəndi 1796 ci ildə "Təklə", 1831-ci il sənədlərində "Təkəli", "Təkə Şıxı" kimi gösdərilmişdir,həmin sənədlərdə kənddə 50 ailənin yaşadıqı, kişilərinsə sayının 142 olduqu gösdərilir.Həmçinin kənddə bir su dəyirmanının olduquda gösdərilir,dəyirman yaxın zamanlara kimi kənd ərazisində qalmaqdaydı.1918 ci ilin sənədlərində kəndin adı "Təkə" olaraq gösdərilmişdir. Təkə Şıx kəndi yaxınlığında Təklə Quzan, Çoxtəkəli kəndləri mövcud olmuşdur. Kəndin tarixi çox qədimdir. Kəndin yaşlı sakinlərinin dediynə görə kəndin adı və nəsli tək bir adamın adı ilə bağlıdır.Bu da Əbül Qazinin dedikləri ilə üst-üstə düşür. SSRİ dövründə kəndin adı dini siyasi görüşlərə görə dəyişilərək "Gültəpə" adlanmağa başlanmışdır.
Əhalisi
2009-cu ilin siyahıyaalınmasına əsasən kəndə 545 nəfər əhali yaşayır.
Din
Kənndə Şeyx Baba Məhəmməd piri və türbəsi vardır.Kənddə Gültəpə kənd məscidi dini icması fəaliyyət göstərir.
Xarici keçidlər
Fayl:Gültəpə kəndində məscid.JPG|
Rəşid Bucədra
Rəşid Bucədra — Əlcəzair yazıçısı və ssenaristi.
Cığalı təcnis
Cığalı təcnis aşıq poeziyasının mürəkkəb və son dərəcə melodik şəkillərindən biridir. Təcnisin ilk iki misarasından sonra çığa gəlir. "Cığa" burada yaraşıq, bəzək mənasında işlədilir. Cığalı təcnisin uyğun bəndindəki ilk iki misra hansı cinasın üzərində qurulursa, oraya daxil edilən cığa-bayatı da həmin cinas üstündə olmalıdır. Cığa vəzifəsi yerinə yetirən cinas bayatı arasına daxil olduğu təcnis bəndinin məzmunu ilə yaxından səsləşməli, oradakı poetik qənaəti daha da qüvvətləndirməlidir. Cığa-bayatının qafiyələri də təcnisin qafiyələri kimi cinas olur. Əsas mətnlə cığa arasında qafiyə fərqi olsa da, məna, məzmun baxımından onlar bir-birini davam etdirir və tamamlayırlar. Bir sıra hallarda təcnislə cığanın qafiyələri də eyni olur. Məsələn: Həqiqətin elmi dəryadan dərin, Naşı qəvvas orda bil, üzə bilməz! Mən aşiqəm, üz barı, Canan gəldi üz barı. Azad bağda gül açıb, Nazlı dilbər, üz, barı! Kamil bağban açıb bağların dərin, Namərdlər bağlardan gül üzə bilməz!
Mərifət lazımdır ata-anadan, Gərək ki, dərk etsin hər ağlı nadan. Aşıq deyər nə danə, Sirrin vermə nadanə! Axtardım nə gül tapdım, Viran bağda nə danə. Könül tapıb həmdəmini nə danə, Ölüncən ayrılmaz, əl üzə bilməz.
Cavanam, bu yerdə gözəldir halım, Dərs verib mənə də dərin bir alim. Mən aşiqəm, alimdir, Zaman mənə alimdir. Gözüm gördü, şad oldum, Azad ana elimdir. Gül-çiçəkdə bəzənibdir mahalım, Xəzan poza bilməz, yel üzə bilməz! Azərbaycan aşıqları arasında cığalı təcnislərə daha çox Aşıq Alının, Aşıq Ələsgərin, Həsən Xəyallının, Sərraf Şiruyənin yaradıcılığında rast gəlinir.
Yemilian Bukov
Yemilian Nestoroviç Bukov — SSRİ-Moldava şairi.
Həyatı
Yemilian Nestoroviç Bukov 8 avqust 1909-cu ildə Rusiya imperiyasının Bessarabiya quberniyasında yerləşən Yeni Kiliya şəhərində (indiki Ukrayna) anadan olmuşdur. O, 1931–1936-cı illərdə Buxarest Universitetində təhsil almış, mütərəqqi Rumıniya jurnalları ilə əməkdaşlıq etmişdir. Bukov "Zəhmət qaynayır" (1932), "Günəşin sözü" (1937), "Çin", "Səni görürəm, Moldaviya" (1942), "Dnestrdə bahar" (1944), "Bu gün, sabah" (1967), "Həyat ağacı" (1974) kitablarının müəllifidir. Bukovun "Ölkəm" (1947) poeması, "Reut şəhəri" (1956) mənzum roman, "Dunay - narahat sular" (1956; 1957 ildə "Dalğalanan Dunay" adı ilə tamaşaya qoyulmuşdur) pyesi, "Magistral" (1969) romanı və s. əsərləri var. O, Azərbaycan haqqında şeirlər yazmışdır. "Səməd" poeması Səməd Vurğuna həsr edilmişdir.
Qaraqaya (Miyanə)
Qaraqaya — İranın Şərqi Azərbaycan ostanının Miyanə şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 100 nəfər yaşayır (24 ailə).
İrəvan trolleybusu
İrəvan trolleybusu — Ermənistanın İrəvan şəhərində fəaliyyət göstərən trolleybus sistemi. Trolleybus xətti 16 avqust 1949-cu ildə fəliyyətə başlamışdır. Hazırda beş xətt fəaliyyət göstərir (1, 2, 9, 10, 15). İrəvan trolleybus sistemi İrəvanın bir ictimai nəqliyyat şəbəkəsini təşkil edir. Gümrü trolleybus sistemi 2005-ci ildə bağlandığından Ermənistanın tək trolleybus sistemi olmuşdur. Vaxtı ilə böyük bir sistem olmuşdur. 300 trolleybusdan ibarət olan sistem 20 xəttə sahib idi. Burada əsasən Çexoslavakiya istehsalı olan Skoda 9TR, 14Tr və ya Sovet istehsalı olan ZiU-682 modelləri istifadə edilirdi.
Tərkibi
İrəvan trolleybusunda xəttində ümumilikdə 71 trolleybus fəaliyyət göstərir:
Fəaliyyət göstərənlər
Trolleybus Berliet ER100 2005-ci ildə Lion şəhərindən əldə edilmişdir.
Parkları
İrəvanın trolleybus sistemi 2 depodan ibarətdir: "Şenqavit" və "Nor Nork". "Kanaker" deposu 1999-cu ildə bağlanmışdır.
Squat (idman hərəkəti)
Squat (çöməlmə) — əsasən ayaq və obma əzələlərini inkişaf etdirən idman hərəkəti. Squatı doğru şəkildə etmək üçün aşağıdakılara fikir vermək lazımdır:
Parsiyan
Parsiyan və ya Qavbəndi — İranın Hörmüzgan ostanının şəhərlərindən və Parsiyan şəhristanının mərkəzidir. 2006-cı il əhalinin siyahıya alınmasına əsasən, şəhərin əhalisi 10,549 nəfər və 2,377 ailədən ibarət idi.
Qızılyataq (Miyanə)
Qızılyataq — İranın Şərqi Azərbaycan ostanının Miyanə şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 136 nəfər yaşayır (27 ailə).
Phelsuma ornata
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Tülər
Tülər — Azərbaycan Respublikasının Quba rayonunun inzibati ərazi vahidində kənd.
KamAZ "Shuttle"
KamAZ "Shuttle" (KamAZ "Chelnok") — 2016-cı ildə KamAZ və METAAMİ (abr. Mərkəzi Elmi Tədqiqat Avtomobil və Avtomobil Mühərrikləri İnstitutu) tərəfindən birgə istehsal edilən kiçik elektrikli avtobus. İlk dəfə 2016-cı ildə Moskva Beynəlxalq Avtosalonu nda nümayiş edilmişdi.
Yandex, yol və nəqliyyatın intensivlik məlumatlarının emalı üçün infrastrukturun qurulması üçün məsuliyyət daşıyırdı və ona görə də avtobusun layihə inkişaf komandası ilə əlaqə saxlamışdır.
NGC 7375
NGC 7375, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. S0-a tipli. tərəfindən ildə  ölçülü  vasitəsilə kəşf edilmişdir.
Kuxird
Kuxird — İranın Hörmüzgan ostanının Bəstək şəhristanının Kuxird bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 3,144 nəfər və 637 ailədən ibarət idi. Əhalisinin əksəriyyəti lurlardan ibarətdir, lur dilində danışırlar və şafi sünni müsəlmandırlar.
Ustadnamə
Qafil könül, bir məclisə varanda, Ver qadağa acı dilə, danışma. Hərcayı söyləmə, hərcayı demə, Laf eyləyib gülə-gülə danışma.
Aşıq gərək hər məclisdə sayılsın, Sözünü eşidən qansın, ayılsın. Kəlmə çıxar, şirin cana yayılsın, Aşırıb sözünü zilə danışma.
Yazıq Hüseyn, əhdin yetər yerinə, Könül bağla aşıqların pirinə. Çək sözünü həqiqətə, dərinə, Hər qədirbilməzə belə danışma.
Müstəzad
Müstəzad (ərəbcə: əlavə edilən, artırılan) — Klassik Şərq, o cümlədən Azərbaycan ədəbiyyatında lirik şeir forması.
Mövzu və məzmunca qəzəl və qəsidəyə yaxındır. Həcmi 20-40 misra arasındadır. Misraları əsasən sətiraşırı uzun və qısa olur.
Müstəzadi-müxəmməs, Müstəzadi-müsəddəs tərci, Müstəzadi-müəşşər, Müstəzad təsnis və s. formalarına da təsadüf edilir.
Müstəzad təsnis
Təcnisin bir növü olan müstəzad təsnisdə (həm də ayaqlı təcnisdə) hər bəndin sonuna onunla qafiyələnən kiçik bir misra əlavə edilir. Məsələn: Aşıq Ələsgərin nümunə üçün aşağıdakı müstəzad təsnisinə baxaq.
"Bismillahirəhmanirəhim", - deyib Girərəm meydana, gəl eyləyək bəhs. Sən toxundun, mən də sana toxunnam, Şəriətdə hala qisasa qisas! Qoy ucalsın səs!
Bir xoş günü əvəz min aya billəm, Boyun nəqqaş çəkib minaya, billəm. Pirim dərsim verib, min aya billəm, Bir sözünə min söz deyim dərsbədərs Sən eylə həvəs.
Mən dərdliyəm, mən ağlasam, bu da ağlar, Eşq odundan sinəmdə var bu dağlar. Bir tərlanam, ovlağımdı bu dağlar, Sənsən səgi-lağər, şikarın məkəs, Hökmün kəsakəs.
Ovsunçusan, ovsun eylə hi mara, Bənna olsan, tərki axtar, him ara, Sənin disaz, bəhcən bənzər himara, Aləmə bəllidi bu nitqü nəfs, Vüsali-hədəs.
Aşiq gərək bu meydana bir qala, Eşq ocağın bir əfəklə, bir qala. Ələsgərdi Xeybər kimi bir qala, Bacara bilməzsən, danışma əbəs, Dur yerində pəs!
Turxan Allahverdiyev
Turxan Rəsul oğlu Allahverdiyev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Turxan Allahverdiyev 5 aprel 1996-cı ildə Gədəbəy rayonunun İnəkboğan kəndində anadan olub. 2002-ci ildə Gədəbəy rayonunun Niyaz İsgəndərov adına İnəkboğan kənd tam orta məktəbdə 1-ci sinifə daxil olub. 2013-cü ildə məktəbi bitirib.
Hərbi xidməti
Turxan 2014-cü ilin Aprel ayının 8-də Gədəbəy Rayon Hərbi komissarlığına çağırılıb. Hərbi xidmətini Milli Qvardiyada (XDMX — Xüsusi Dövlət Mühafizə Xidməti) göstərib. 2015-ci ilin oktyabr ayında tərxis olub. Turxan 2019-cu ilin iyul ayında MAXE (müddətdən artıq xidmət edən) hərbi qulluqçusu kimi xidmət edib. 27 sentyabr 2020-ci ildə Vətən müharibəsi başladı. Turxan Allahverdiyev könüllü olaraq döyüş bölgəsinə yollanır. Şuşada gedən döyüşlərdə düşmənə sarsıdıcı zərbələr endirir. Qəhrəmancasına döyüşərək şəhidlik zirvəsinə yüksəlir. Turxan noyabr ayının 12-də doğulduğu Gədəbəy rayonunun İnəkboğan kənd qəbiristanlığında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Turxan Allahverdiyev ölümündən sonra "Vətən uğrunda" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Turxan Allahverdiyev ölümündən sonra "Şuşanın azad olunmasına görə" medalı ilə təltif edildi.
Hacıxanlı oymağı
Hacıxanlı oymağı — Şahsevən elinin qolu.
Hacıxanlı oymağının tarixi
Mustafa xan Xançobanlı Səlim  xanı   da   Qarabağdan   öz  yanına  gətirdi. Beləliklə,  Mustafa  xan   hər  iki  qardaşı-Məhəmmədhəsən   xanı   da,   Səlim  xanı   da   hakimiyyətdən   uzaqlaşdırıb   öz  əmisi   oğlu  Şeyxəli   bəyi  Şəkiyə      naib   təyin  etdi. Lakin Şəki əhalisi  üsyan  etdi. "Mustafa  xan   çarəsiz  qalıb,  Səlim   xanı   Şəkiyə   hakim    göndərdi  və   onun  qızını    öz   üçün   aldı.   Məhəmmədhəsən   xan   Qubaya,   Dərbəndə   və   buradan   da  Cara,   axırda   rusların   yanına"   getdi. (Bax: A. Bakıxanov, Gülüstani-Irəm, səh.194) Beləliklə,   Səlim   xan   1805-ci   ildə   Şəki  xanlığın   öz   hakimiyyətini   bərpa  etdi. Səlim xan 1805-ci il mayın 21-də Rusiyanın təəbəliyini qəbul etdi. Şəkidə hakimiyyət uğrunda mübarizədə Rusiyanın köməyindən istifadə etmək istəyən Səlim xan Kürəkçay sahilində düşərgə salmış Sisianovun iqamətgahına gəldi, yeznəsi və qaynatası İbrahimxəlil xandan bir həftə sonra, 1805-ci il mayın 21-də Şəki xanlığı da Rusiyanın hakimiyyəti altına keçmək barədə müqavilə imzaladı. Bu müqavilənin də şərtləri Qarabağ xanlığı ilə bağlanan müqavilənin eyni idi. Şəki xanlığı da öz ərazisində Rusiya qarnizonunun saxlanması üçün xüsusi yer ayırmalı idi. 1806-cı ildə Şuşada çar zabiti Lisaneviçin İbrahimxəlil xanı, onun arvadını və ailəsini faciəli surətdə güllələməsi hadisəsi, Səlim xanın Rusiya himayəsindən imtina etməsinə səbəb oldu. Sonra isə vəziyyətin gərginliyini nəzərə alaraq, yenidən çar I Aleksandra məktub yazıb onu bağışlamasını xahiş etdi. Səlim xanın tərəddüd keçirdiyini hiss edən çarizm, onu hakimiyyətdən götürmək üçün, general Nebolsinin başçılığı ilə Şəki üzərinə qoşun göndərdi. Səlim xan gizlicə Abbas mirzə Qovanlı-Qacarla da danışıqlar aparırdı. Yaranmış şəraitdə Abbas mirzə Şəkiyə 300 sərbaz və muzdlu qoşun yığmaq üçün Səlim xana 30 min çervon pul göndərdi. Səlim xan nəyin bahasına olursa-olsun öz hakimiyyətini saxlamağa çalışırdı. Lakin çarizm Səlim xanı kənar etməyi qət etdi və general Nebolsinin başçılığı altında Şəkiyə qoşun göndərildi. Səlim xan məğlub edildikdən sonra, tutulub Tiflisə gətirilmiş və onun nəsli xanlıq hüququndan məhrum edilmişdir. Sonra isə qaçaraq Abbas mirzənin düşərgəsinə getmişdi. Səlim xanın Abbas mirzədən aldığı pul və topladığı qoşun elə bir ciddi dəyişikliyə səbəb olmadı və Səlim xanın nəsli xan olmaq hüququndan məhrum edildi. Belə olan halda ruslar Cənubi Azərbaycanda ruslara işləyən, general-leytenant rütbəsi verilən xoylu Cəfərqulu xanı Şəkiyə hakim təyin edirlər. Səlim xan Tuti bəyim İbrahimxəlil xan qızı Cavanşirlə ailə qurmuşdu. Hüseyn xan, Hacı xan, Əbdürrəhman xan, Salman xan, Süleyman xan adlı oğlanları, Asya bəyim, Fəxrənnisə bəyim adlı qızları vardı.
Səlim xanın ikinci oğlu Hacı xan Şəki şəhərində anadan olmuşdu. Saray təhsili almışdı. Atası ilə bərabər İrana qaçmışdı. Məşədi Məhəmməd adlı şəxs Səlim xanın oğlu Hacı xanın tapşırığı ilə 1837-ci ildə Şəkiyə gəlmişdi. O, burada özünü xanın varisi kimi qələmə verərək ətrafına xeyli adam toplamış və çarizm əleyhinə təbliğata başlamışdı. 1838-ci il avqustun sonlarında üsyançılar Şəki vilayətinə daxil oldular. Əhalinin əfvali-ruhiyyəsinə güvənən Ağa bəy və Məşədi Məhəmmədin dəstəsi Şəkiyə yaxınlaşdı. Komendant idarəsinin məmurları da orada idilər. İlk həmlədən üstünlüyü ələ alan üsyançılar, qala istisna olmaqla, şəhəri ələ keçirdilər. Sentyabrın əvvəlində Şəkiyə başqa əyalətlərdən əlavə rus qoşun dəstələri gətirildi. Qüvvələr nisbəti dəyişdi. Sentyabrın 3-də üsyançılar Şəkini tərk etdilər. Rutullu Ağa bəy Dağıstana, Məşədi Məhəmməd İrana getdi. Beləliklə, Şəki üsyanı məğlubiyyətə uğradı. Hacı xan yenıdən İrana qayıtdı. Şəkidən gətirdiyi əhalini Muğanda yerləşdirdi. Bu oymaq Şahsevən elinə birləşdi. Sonralar Hacıxanlı adlandı.
Oymağın coğrafiyası
Hacıxanlı oymağı Çaldağda yaylayırdı.
Səttar Möhbalıyev
Səttar Suliddin oğlu Möhbalıyev — Azərbaycan Həmkarlar İttifaqları Konfederasiyasının sədri, Azərbaycan Respublikası Milli Məclisinin deputatı.
Həyatı
1955-ci ildə Naxçıvan Muxtar Respublikası Kəngərli Rayonunun Qıvraq kəndində anadan olmuşdur. 1979-cu ildə D. Bünyadzadə adına Azərbaycan Xalq Təsərrüfatı İnstitutunu bitirmişdir. 1973-cü ildə Bakı şəhərində müxtəlif müəssisələrdə əmtəəşünas, mühəndis-iqtisadçı və baş mühasibin müavini vəzifələrində işləmişdir. 1980–1993-cü illərdə Avtonəqliyyat və Şosse Yolları İşçiləri Həmkarlar İttifaqı Respublika Komitəsində müfəttiş-təlimatçı, maliyyə şöbəsinin müdiri işləmişdir. 1991-ci ildən 2010-cu ilə kimi isə həmin komitənin sədri vəzifəsində çalışmışdır. 6 fevral 1993-cü ildə Azərbaycan Həmkarlar İttifaqları Konfederasiyasının sədri seçilmişdir. Eyni zamanda, 2006-cı ildən isə Azərbaycan Təhsil İşçiləri Azad Həmkarlar İttifaqları Respublika Komitəsininin sədridir.
İqtisad elmləri doktoru, professordur. Evlidir, üç övladı var.
İctimai-siyasi fəaliyyəti
1992-ci ildə S. Möhbalıyevin rəhbərliyi ilə Azərbaycan Həmkarlar İttifaqları Şurasının və ümumilikdə həmkarlar ittifaqlarında struktur islahatlarının aparılması və yeni nizamnamənin hazırlanması məqsədilə təşkilat komissiyası yaradılmış və 1993-cü ilin fevralında AHİK-in təsis qurultayı keçirilmişdir. Təsis qurultayının iştirakçılarının yekdil təklif və səsi ilə S. Möhbalıyev AHİK-in sədri seçilmişdir. 1998, 2003, 2008, 2013, 2018-ci illərdə AHİK-in I, II, III, IV və V qurultaylarında yenidən bu vəzifəyə seçilmişdir. 2006-cı ildə Azərbaycan Təhsil İşçiləri Azad Həmkarlar İttifaqlarının Məclisində İttifaqın sədri seçilmişdir.
Beynəlxalq Həmkarlar İttifaqları Konfederasiyasının (BHİK) 2014-cü il mayın 18-dən 23-dək Almaniyanın Berlin şəhərində keçirilmiş 3-cü qurultayında Azərbaycan Həmkarlar İttifaqları Konfederasiyasının sədri S. Möhbalıyev qurumun vitse-prezitenti seçilmişdir.
416-nın yolu ilə (film, 2012)
416-nın yolu ilə filmi rejissor Miri Rzayev tərəfindən 2012-ci ildə çəkilmişdir. Film Azərbaycan televiziyasında istehsal edilmişdir. Film azərbaycanlı əsgərlərin təşkil etdiyi 416-cı Taqanroq diviziyasının yaradılmasının 70 illiyi münasibətilə çəkilmişdir. 416-cı Taqanroq diviziyası İkinci Dünya müharibəsində faşizmə qarşı qəhrəmanlıq salnaməsi yazan 8 milli diviziyamızdan biridir. Məhz bu diviziyanın qəhrəmanları 3 min kilometrdən çox məsafəni qət edərək Qafqazdan Berlinə qədər irəliləmişlər. Filmin çəkilişləri Rusiya və Ukraynada aparılmışdır.
Məzmun
Film azərbaycanlı əsgərlərin təşkil etdiyi 416-cı Taqanroq diviziyasının yaradılmasının 70 illiyi münasibətilə çəkilmişdir. 416-cı Taqanroq diviziyası İkinci Dünya müharibəsində faşizmə qarşı qəhrəmanlıq salnaməsi yazan 8 milli diviziyamızdan biridir. Məhz bu diviziyanın qəhrəmanları 3 min kilometrdən çox məsafəni qət edərək Qafqazdan Berlinə qədər irəliləmişlər.
416-cı milli diviziyanın döyüş yolu Qafqazdan başlanmışdır. Diviziya 1942-ci ilin sentyabrın əvvəllərində 44-cü ordunun tərkibinə daxil edilərək Şimali Qafqazda Xasavyurt rayonuna göndərilmişdi. Diviziyanın cəbhəyə getdiyi vaxt Qafqaz uğrunda döyüşlərin ən şiddətli dövrü idi. Almaniyanın "Cənub" ordu qrupu komandanlığına 1942-ci ilin 25 sentyabrında Bakını zəbt etmək əmri verilmişdi. 1942-ci ilin oktyabrında 416-cı diviziya 58-ci ordunun tərkibinə daxil edilərək, Sulak çayının şərq sahilində düşmənin Mahaçqala istiqamətindəki hücumlarına qarşı mövqedə yerləşdirildi. Həmin ilin noyabrında diviziya yenidən 44-cü ordunun tərkibinə daxil edildi və təcili olaraq Terek stansiyası zonasında yeni döyüş xəttinə göndərildi. 1942-ci ilin 30 noyabrında diviziya hücuma keçdi.
1943-cü ilin 17 avqustunda Taqanroq istiqamətində başlanmış hücumlarda iştirak edirdi və avqustun 30-da diviziya 28-ci ordunun tərkibində Taqanroq şəhərinin düşməndən azad edilməsində böyük qəhrəmanlıq göstərdi və bu qələbəyə görə ona "Taqanroq diviziyası" fəxri adı verildi.
Həmçinin bax
Azərbaycan filmlərinin siyahısı 2012-ci ilin Azərbaycan filmləri 2010-cu illər Azərbaycan filmlərinin siyahısı
Dağlı (Quba)
Dağlı — Azərbaycan Respublikasının Quba rayonunun inzibati ərazi vahidində kənd. Dağlı-Qələdüz bələdiyyəsinin tərkibindədir.
Tarixi
Dağlı kəndi Qubanın yeni, müasir, şəhər mərkəzinə ən yaxın kəndlərindən sayılır. Yerli sakinlər hər hansı xüsusi nəqliyyat vasitəsindən istifadə etmədən, 10-12 dəqiqəyə şəhərin mərkəzinə çox rahatlıqla çata bilirlər. Kənd müasir dövrdə salınsa da, yaxın, ətraf ərazilərdə yaşayış məskənlərinin tarixi azı 5000 il əvvələ gedib çıxır. Dağlı kəndi Quba şəhəri, Qırmızı Qəsəbə, Mirzəməmmədkənd, Qələdüz, Digah, Alpan kəndləri hüdudlarında yerləşir. Kəndin bir hissəsi Qudyal çayı sahilindəki qayalıq üzərində yerləşdiyindən nisbi sürüşmə zonası sayılır. Burada xüsusən Qudyal çayının orta axarında sahil zolağının bərkidilməsinə ehtiyac duyulur. Çayda su axını elə güclü olmadığından bunu həm betonlama, həm də sahil boyunca ağac zolağının salınması vasitəsilə həyata keçirmək mümkündür. Kənd Dağlı-Qələdüz bələdiyyəsinə daxildir. Əhalisinin mütləq əksəriyyətini azərbaycanlılar təşkil edir. Eyni zamanda, burada ləzgilər, etnomədəni cəhətdən, Şahdağ yarımqrupuna daxil olan xınalıqlılar, buduqlular, qrız-ceklilər, az sayda tatlar da yaşayır. Dağlı bolgədə strateji cəhətdən kifayət qədər əlverişli mövqedə yerləşən kəndlərdən biridir. Buraya əsasən Qələdüz, Qalaxudat, Mirzəməmmədkənd, Küpçal, Xınalıq, Qəçreş, Qımıl qazma, Qımıl, Üçgün kəndlərindən köç etmişlər.
Coğrafiyası və iqlimi
Kənd Quba-Qusar yolunun yaxınlığında, kənarında yerləşir. İqlim baxımından, yaşayış üçün uyğun, əlverişli ərazi sayılır. Havası yayda isti, qışda isə sərt olur.
Əhalisi
Əhalisi, əsasən azərbaycanlılardır, burada ləzgilər, Şahdağ qrupu xalqlarından sayılan, xınalıqlılar, qrızlar, buduqlular, az sayda tatlar da yaşayır. Dağlı kənd orta məktəbində tədris, bilavasitə, Azərbaycan dilində aparılır, kəndin əhalisi Azərbaycan türkcəsində danışır. 2009-cu ilin siyahıyaalınmasına əsasən kəndə 1915 nəfər əhali yaşayır.
Damğan şəhristanı
Damğan şəhristanı — İranın Simnan ostanının şəhristanlarından biridir. Şəhristanın inzibati mərkəzi Damğan şəhəridir. 2006-cı il əhalinin siyahıya alınmasına əsasən, şəhristanın əhalisi 81,993 nəfər və 23,020 ailədən ibarət idi.
Bağırsaq amöbü
Bağırsaq amöbü xəstəliktörətmə xüsusiyyətinə malik deyil. Bağırsaq amöbü iki - kiçik (forma minuta) və iri (forma magna) vegetativ formaya malikdir.
Qidalanması
Nişasta dənəcikləri, eritrositlər, bakteriyalar, göbələklər və digər hüceyrə elementləri ilə qidalanır.
Carcharhinus amblyrhynchos
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Super Sentai Serialı
Super Sentai Seriyası (, tərcüməsi: Super Eskadra Seriyası, oxunuşu: Supa Sentai Shirizu) — Toei və Bandai-nin istehsal etdiyi və TV Asahi-nin yayımladığı, uzun müddətdir davam edən Yaponiyanın "superqəhrəman komandası" janrına verilən addır. ("Super" mecha istifadə etmələrini ifadə edir və "Sentai" Yapon dilində "işçi qüvvəsi" və ya sözün əsl mənasında "döyüş eskadronu" mənasını verir və eyni zamanda II Dünya Müharibəsində Yapon eskadronları üçün istifadə edilən bir termin idi.) Bu seriya Ultra Seriyası, Kamen Rider Seriyası və Metal Hero Seriyası ilə yanaşı, Yaponiyanın ən məşhur tokusatsu istehsallarından biridir.
Power Rangers-ə uyğunlaşdırılan ilk Sentai, bütün 50 bölümün görüntülərindən istifadə edilən Kyoryu Sentai Zyuranger oldu. ildönümü, onları xatırlamaq üçün xüsusi loqotiplərdən istifadə edirlər. İndiyə qədər bunlardan beşi seriyanı xatırlamaq üçün bundan istifadə etdi: 25-ci Hyakuju Sentai Gaoranger, 30-u Gogo Sentai Boukenger, 35-i Kaizoku Sentai Gokaiger, 40-ı Doubutsu Sentai Zyuohger və 45-i Kikai Sentai Zenkaiger.
Mövsüm ərzində Doubutsu Sentai Zyuohger-in 29-cu bölümü, Super Sentai Seriyasının 2.000-ci bölümüdür.
6 Noyabr 2020-ci ildə Toei Tokusatsu World Youtube kanalında bir neçə Sentai Seriyası (Himitsu Sentai Goranger-dən) yayımlanır. Bununla birlikdə, Toei Tokusatsu World Youtube kanalında olan bütün Sentai seriyaları lisenziyaya görə bir neçə ölkədə bloklanır.
Ümumi Baxış
Bu seriya Toei tərəfindən istehsal olunan və TV Asahi-də yayımlanan, xüsusi effektli bir super qəhrəman proqramıdır.
Hər Super Sentai seriyasında yaxşı və pis arasındakı mübarizə əksər vaxt yaxşı tərəfin qalib gəlməsi ilə təsvir olunur. Seriyaların əsas şərtləri beş nəfərlik bir qrupun (bəzi hallarda daha az və ya daha çox) xüsusi güc qazanması (sehrli və ya texnoloji), rəngli geyimlər geyinməsi və digər planetlərdən gələn güclü varlıqlarla döyüşmək üçün inkişaf etmiş silah və döyüş sənətləri bacarıqlarından istifadə etməsidir. Bölümlərin əksəriyyətində, komanda bədheybəd ordusunu məğlub etdikdən sonra, bir mecha meydana gətirmək üçün birləşə bilən nəhəng robotlar çağırır. Mecha canavarın genişləndirilmiş bir versiyası ilə mübarizə aparacaq.
Hər Super Sentai Seriyasında qəhrəmanlar biləklik taxaraq və ya əl cihazlarından istifadə edərək superqəhrəmanlara çevrilib supergüc qazanırlar. Onların rəngli formaları, şəxsi silahları, yan silahları və robotları olur. Klassik bir bölümdə, qəhrəmanlar düşmənlərinin planlarını pozur və düşmən əsgərlərinin bir hissəsini məğlub edirlər və sonrada böyüdülmüş bir versiyası ilə qarşılaşdıqda öz robotlarını işə salıb onları da məğlub edirlər. Hər Super Sentai komandasının özünəməxsus qondarma kainatı olur və hansısa film və ya bölümdə başqa komandalar ilə qarşılaşırlar və güclərini birləşdirərək düşmənə qalib gəlirlər.
Seriya, Kamen Rider Seriyası və uzun müddətdir davam edən Cyborg 009 manqası ilə tanınan Shotaro Ishinomori tərəfindən hazırlanmışdır. O, 1975–1977-ci illərdə davam edən Himitsu Sentai Goranger-i və 1977-ci ildə çıxan J.A.K.Q. Dengekitai-ni yaratdı. Toei Company, Marvel Comics ilə əməkdaşlıq edərək tokusatsu şoularının konsepsiyasına nəhəng robotlar əlavə edən Hörümçək-Adam seriyası hazırladı. Robot konsepti Toei-nin və Marvel-in 1979-cu ildə çıxan növbəti şousu olan Battle Fever J-yə aparıldı və daha sonra Super Sentai Seriyası boyunca istifadə edildi.
Paylama
Seriya Yaponiyada çıxsa da, başqa ölkələrdə yayımlanması üçün idxal edilmiş və başqa dillərdə dublyaj edilmişdir.
Rəsmi
1. Super Sentai Versus Series Theater (23.05.2010–26.12.2010) 29 Bölüm 2. 4 Week Continuous Special Super Sentai Strongest Battle!! (17.02.2019–10.03.2019) 4 Bölüm 3. Kishiryu Sentai Ryusoulger: The Legacy of The Master's Soul (17.10.2021-26.12.2021) 3 Bölüm
Qeyri-Rəsmi
1. Hikonin Sentai Akibaranger (06.04.2012–26.10.2012) 14 Bölüm 2. Hikonin Sentai Akibaranger Season Tsuu (06.04.2013–28.06.2013) 13 Bölüm
Spin-Offlar
Mashin Sentai Kiramager Spin-Off: Yodonna (08.08.2021) Mashin Sentai Kiramager Spin-Off: Yodonna 2 (12.09.2021) Mashin Sentai Kiramager Spin-Off: Yodonna 3 (??.??.2023)
Əsas rənglər
Sentainin ilk üzvlərinin rəngləri ümumiyyətlə yeddi rənglə, beş rəng Goranger üstəgəl ağ və qara ilə əhatə olunur. Qırmızı Bütün sentai seriyasında meydana çıxır. Bunun səbəbləri arasında "uzaq məsafələrdən daha yaxşı seçilir", "digər rənglərdən daha güclü təəssürat oyadır" və "həm kişi, həm də qadınlar arasında böyük dərəcədə populyarlıq göstərir". O, sentai komandalarının "lideri" idi və tez-tez etibarlı bir ağsaqqal kimi təsvir olunurdu. Ninja Sentai Kakuranger-də komanda lideri mövqeyindən ağ olsada döyüş əsnasında praktik rəhbərlik aldı. "Qırmızı = lider" stereotipi, "dramın mərkəzinə qoyularaq" təəssüratı gücləndirən bir metoddur. Mirai Sentai Timeranger-də Time Red ilə eyni "qırmızı" rəngi daşıyan bir döyüşçü meydana çıxdı. Bu, oxşar rəngli bir döyüşçünün ilk nümunəsi oldu. Samurai Sentai Shinkenger-də ilk qadın qırmızı hekayənin sonunda görünür. İki müstəqil sentainin göründüyü Kaitou Sentai Lupinranger vs Keisatsu Sentai Patranger-də, Lupin Red və Patren, hər heyətə rəhbərlik edəcək lider olaraq çıxarılması da bir ilk idi.
'''Göy və Mavi Qırmızı kimi, bütün sentai seriyalarında görünür və çox vaxt "alt liderdir". Göy rəng tez-tez dəniz və su ilə əlaqələndirilir və sürətlə düşmənlərlə oynamaq taktikasını yaxşı bacarır, buna görə də coşğunluğu bütövlükdə ifadə etmək üçün çox rolu var. Alt lider tipli kostyumun rəngi "göy" olduğu halda, "mavi" rəngli çox vaxt qadının oynadığı kostyumdanda istifadə olunur.
Sarı Kiranger-in izləyicilərə verdiyi təəssürat çox güclüdür və "sarı = köri sevirəm", əslində köri sevimlisi olaraq qəti şəkildə təsvir edilən sarı rəngli bir görüntüsü var "sarı = yağlı" görüntüsü. Choudenshi Bioman-dan ilk dəfə qadın döyüşçülərin sayı çoxaldıqda, sarı çəhrayı ilə birlikdə qadın qəhrəmaların rəngi idi və 2003-cü ildən 2012-ci ilədək demək olar ki, qadın rəngi olub. Sarı rəng müxtəlif obrazları əhatə edən bir rəngdir və hamısının ortaq nöqtəsi yalnız parlaqlığıdır.
Çəhrayı Komandada çoxlu qadın üzv varsa, obrazlar fərdilik nəzərə alınmaqla qurulur, buna görə də, məsələn, sarı qadın enerjili və aktivdirsə, çəhrayı qadın sakit bir şəxsiyyətə sahib olacaq. Əgər simvollaşdırsaq, çəhrayı "yaxşılıq" daşıyıcısıdır. Çəhrayı təkcə qadın üçün bir rəng deyil, buna örnək olara keçmiş Hououranger-i göstərmək olar. Gosei Sentai Dairanger seriyasında orjinal Hououranger qadın olub ətəkli olsada, ilk Hououranger kişi olub və ətəyi olmayıb, ancaq biz bunu seriyada görmürük. Yeganə gördüyümüz çəhrayı kişi döyüşçü Avataro Sentai Donbrothers-dan Kijibrother-dir.
Yaşıl İlk əsərlərdə "qara" ilə uyğun gəlmirdi və bir rəng qəbul edildikdə, digər rənglə əvəz olunurdu. Bunun səbəbi, "yaşıl" və "qara" kimi bir çox tünd rəngdə canlılığın olmaması və bunları bir-birindən ayrılmasının çətin olmasıdır. Choushinsei Flashman-dan bəri "yaşıl" getdikcə "qara" nın görünmədiyi əsərlərdə alt lider olaraq təyin olundu. Chouju Sentai Liveman-da iki əlavə döyüşçü meydana çıxdıqda, yaşıl və qara ilk dəfə "heç etmədiyimizi edək" mənası ilə düzülmüşdü. Uzun müddət kişi döyüşçülərlə məhdudlaşdı, ancaq Juken Sentai Gekiranger-də seriyadakı ilk qadın döyüşçü Rinju Kameleonken meydana çıxdı.
Qara İlk dəfə Battle Kenya-da istifadə olunub, lakin bəzi mənbələrə görə Battle Kenya ya qara, ya da yaşıl rəngdədir. Toei-nin ilk dəfə Dai Sentai Goggle V-dən Goggle Black-i qara qəhrəman olaraq tanıdıb. Qara bir qəhrəman rəngi kimi görünməmişdir, çünki güclü bir şər obrazına sahibdir, ancaq "qırmızıya" bərabər və ya hətta daha güclü bir təsir bağışlaya bilən bir rəngdir. Kyoryu Sentai Zyuranger daxil olmaqlar əvvəlki sentailərdə "alt lider" olaraq əlaqələndirilir.
Ağ İlk dəfə J.A.Q.K. Dengekitai-də Big One-da istifadə edilmişdir. Ağ çöldə olduqda buludlara qarışa biləcəyi üçün işlənilməsi ən çətin rənglərindən biridir, bu səbəbdən də istifadəsindən qaçınmağa meyllidir. Ağ döyüşçünün çox təsir edici və xüsusi rolu var və əsas rənglər arasında bir az xüsusi kimi davranılır.
Əlavə Rənglər
Narıncı İlk dəfə Battle Fever J-də meydana çıxdı. Uzun müddət istifadə vəziyyəti olmadı və bunun sarı rəng kimi təsnif edildiyi hallar var idi, lakin ikinci dəfə Ressha Sentai Toqger-də meydana çıxdı. Əsas komandanın üzvü olaraq ilk dəfə, Uchu Sentai Kyuranger-də Sasori Orange rolunda istifadə olundu. Bundan əlavə, Tokusou Sentai Dekaranger-dəki Dekaswan "ağ + narıncı" qəbul edilir.
Tünd Qırmızı Ninpu Sentai Hurricaneger-də meydana çıxan Kabutoraiger-in rəngidir. Qırmızı rəngli olmasına baxmayaraq eyni əsərdəki Hurricane Red-dən daha tünd olduğu üçün seçilir.
Tünd Göy Ninpu Sentai Hurricaneger-də meydana çıxan Kuwagaraiger-in rəngidir. Göy rəngli olmasına baxmayaraq eyni əsərdəki Hurricane Blue-dan daha tünd olduğu üçün seçilir. Uchu Sentai Kyuranger-də Houou Soldier iki rənglidir- üst hissəsi qırmızı, alt hissəsi tünd göydür.
Boz İlk dəfə kiçik fərqlə Zyuden Sentai Kyoryuger-də iki Kyoryu Gray yaradılmışdır.
Firuzəyi İlk dəfə kiçik fərqlə Zyuden Sentai Kyoryuger-də biri kişi, biri qadın olmaqla iki Kyoryu Cyan yaradılmışdır.
Qəhvəyi Uzun illər sonra ilk dəfə Kishiryu Sentai Ryusoulger-də Ryusoul Brown olaraq ortaya çıxmışdır.
Seriyanın İnkişafı
Əsas hədəf uşaqlardır, xüsusilə də məktəb çağındakı oğlan uşaqlarıdır, lakin Battle Fever J-dən bəri 40 ildən çox, fasilə olmadan davam edən uzunömürlü bir seriyadır, buna görə də əsəri seyr edən nəsillər artıq valideyn oldu, geniş yaş qruplarına yayıldı.
Qəhrəman rolunu oynayan kişi aktyorların yaşı yeniyetmə yaşlarından 30 yaşınadək dəyişir, lakin seriyanın uzanması ilə Heisei Kamen Rider Seriyası-da olduğu kimi gözəl gənc aktyorlar təyin etmək meyli artmaqdadır. Günümüzdə buna "gənc aktyorların qapısı" da deyilir.
Keçmişdə ilk iki əsərin Himitsu Sentai Goranger və J.A.K.Q. Dengekitai-nin Super Sentai Seriyasına girib girməməsinə dair bir fikir ayrılığı vardı.
J.A.K.Q.-nın bitməsindən sonra Toei, Marvel Comics Group ilə obrazlı istifadə əlaqəsinə əsaslanan Spider-Man filmini istehsal etdi, lakin o dövrdə yaponların Amerika komiksləri ilə tanış olmadığını nəzərə alsaq, izləyicilər üçün güclü təəssürat yaratmaq üçün "Yaşlı bir qəhrəman nəhəng bir robotu da idarə edir" elementi əlavə edildi. Bu istehsal yaxşı qarşılansa da, Amerika komikslərinin populyarlığı yüksəlmədi, buna görə də ikinci Marvel ortaqlıq işi olan Battle Fever J nəhəng robotu miras alır, lakin mövcud simvolları olduğu kimi istifadə etməkdən çəkinir.
"Super Sentai" adı Taiyo Sentai Sun Vulcan yayımlandıqda istifadə olunmağa başladı. Bununla birlikdə, 1980-ci illərdə Battle Fever J-dən sonra bölünmə əsas idi və Chouju Sentai Liveman-in yayım dövründə "Super Sentai 10" logo işarəsi yaradıldı.
Simnan şəhristanı
Simnan şəhristanı — İranın Simnan ostanının şəhristanlarından biridir. Şəhristanın inzibati mərkəzi Simnan şəhəridir. 2006-cı il əhalinin siyahıya alınmasına əsasən, şəhristanın əhalisi 186,159 nəfər və 52,896 ailədən ibarət idi.
NGC 990
NGC 990, Yeni Baş Kataloqda qeydə alınmış qalaktikadır. Göy üzündə Qoç bürcü istiqamətində yerləşir. E2 tipli. tərəfindən ildə  ölçülü  vasitəsilə kəşf edilmişdir.
Karpoş üsyanı
Karpoş üsyanı — 1689-cu ilin oktyabrında Mərkəzi Balkanlarda Osmanlı dövlətinin əleyhinə baş vermiş xristian üsyanı. Güman olunur ki, üsyanın lideri Karpoş o zamanlar Osmanlı dövlətinin tərkibinə daxil olan Makedoniyanın Voyniça kəndində Peter adı altında anadan olub. O, gənc yaşlarında Valaxiyada mədənçi olaraq işləmiş, daha sonra Rodop dağlarına gedərək Bolqarıstan ərazisindəki Dospat şəhərində məskunlaşmışdır. O, nüfuzlu oğru idi. Müqəddəs Roma İmperiyasının ordusu Balkanlarlarda üstünlük əldə etdikdən sonra Karpoş müasir Bolqarıstan və Serbiyanın sərhədində yerləşən Znepola gələrək Osmanlılar əleyhinə müqavimət hərəkatının təşkilatçısı olur.
Üsyana hazırlıq
1683-cü ildə Avstriya, Polşa, Venesiya və Rusiya (sonralar) tərəfindən yaradılan Müqəddəs İttifaq Vyana döyüşündə Osmanlı ordusunu məğlubiyyətə uğradır. Bu hadisədən sonra Osmanlı dövləti Mərkəzi Avropadan sürətlə geri çəkilmək məcburiyyətində qalır. Məğlubiyyət və xaotik vəziyyət Mərkəzi Balkanlarda, xüsusilə də Karpoş üsyanının başlandığı Skopye və Nis ərazisində Osmanlı dövlətinin nüfuzunu zəiflədir. 1689-cu ilin oktyabrında Skopye ərazisinə gələn Avstriya ordusunun komandanı general Pikkolomini yerli kəndlilər tərəfindən sevinclə qarşılanır. Elə həmin gün Pikkolomini rəhbərlik etdiyi ordunu geri çəkir və oktyabrın 26-sı şəhəri yandırır. Skopye 26 və 27 oktyabr tarixində 2 gün müddətində yanır. Yanğın nəticəsində şəhərin böyük bir hissəsi məhv olur. Bəzi mənbələrdə bu hadisə Pikkolominin ordusunun şəhəri işğal etməyə və generalın qərargahından uzaqda yerləşən şəhəri idarə etməyə imkanının olmaması ilə, digərlərində isə şəhəri yandıraraq yolxucu xəstəliklərin qarşısını almaqla əlaqələndirilir.
Üsyan
Üsyan 1689-cu ilin oktyabrında Köstəndil, Pirot və Skopye arasındakı ərazidə başlayır. Türk tarixçisi Silahdar Fındıqlı Mehmet Ağaya görə üsyanın lideri Karpoş artıq o zamanlar indiki Bolqarıstan ərazisində yerləşən Dospat ətrafında silahlı qüvvələri olan tanınmış hayduk idi. Avstriya ordusunun köməyinə ümid edən üsyançılar Osmanlı əsgərlərinin sığındığı Kriva Palankada yerləşən qalanı ələ keçirirlər. Bu qələbədən sonra onlar Kumanovoda yeni bir qala ucaldırlar. Avstriya ordusunun üsyançılara kömək göstərməsi naməlumdur. Müasir Osmanlı xronikasına və yerli rəvayətlərə görə Karpoş “Kumanovonun Kralı” adlandırılmışdır. Bu titul ona hədiyyə olaraq kürk başlıq və tanınma nişanı göndərən Müqqəddəs Roma İmperatoru I Leopold tərəfindən verilmişdir.
Üsyanın yatırılması
Osmanlı ordusunun qarşısında duran əsas vəzifə üsyanın yatırılması və Avstriya ordusunun Osmanlı ərazisindən çıxarılması idi. Bu məqsədlə Osmanlı dövləti Krım xanı I Səlim Gərayın köməyindən istifadə edir. 1689-cu il noyabrın 14-də keçirilən döyüşə hazırlıq iclasında üsyançıların üzərinə Köstəndildən hücum etmək qərarı qəbul edilir. Ancaq bundan əvvəl Kriva Palankanın təhlükəsizliyini təmin etmək məcburiyyətində qalan Osmanlılar əvvəlcə bura hücum edirlər. Bu həmlədən xəbər tutan üsyançılar Kriva Palankadan yeni inşa etdikləri Kumanovo qalasına çəkilirlər. Üsyançılar sayca üstün olan Osmanlı və Krım tatarlarının ordusu qarşısında davam gətirə bilmirlər. Karpoş da daxil olmaqla xeyli üsyançı əsir düşür. Döyüş bitdikdən sonra müqavimət göstərən bütün üsyançılar qətlə yetirilir. Kumanovo qalasını ələ keçirdikdən sonra Osmanlılar Karpoş və əsir götürdükləri digər üsyançıları edam edərək Skopyeni tərk edirlər. Güman olunur ki, Karpoş Skopyedə yerləşən Daşkörpüdə öldürülüb. 200px|thumb|Karpoşun edamı üçün verilən əmr|right
Üsyandan sonra
Sağ qalan üsyançıların Osmanlı təqibindən xilas olmaq üçün Balkanları tərk etməkdən başqa yolları yox idi. Onların əksəriyyəti Sava və Dunay çaylarının şimalına çəkilir.
Xatirəsi
Karpoş Bələdiyyəsi Makedoniya Respublikasının paytaxtı Skopye şəhərinin ibarət olduğu 10 bələdiyyədən biridir. 250px|thumb|Karpoşun heykəli ([[Skopye, 2014-cü il)|right]] İkinci Dünya müharibəsi illərində makedoniyalı partizan Xristian Todorovski Karpoş partizan adını üsyançı Karpoşun şərəfinə götürüb. Antarktidanın Cənubi Şetland adalarının Snou adası sahillərindən şimalda yerləşən Karpoş burnuna üsyançı Karpoşun adı verilib.
Zizik
Zizik — Azərbaycan Respublikasının Quba rayonunun inzibati ərazi vahidində kənd.
Toponimikası
Zizik oyk.. sadə. Quba r-nunun Alekseyevka i.ə.v.-də kənd. Qudyal çayının sahilində, Qusar maili düzənliyindədir. Yerli məlumata görə, kəndi XIX əsrdə Dağıstanın Qasımkkənd r-nunun Zizik kəndindən köçüb gəlmiş ailələr salmışlar. Oykonim ərazidəki eyniadlı dağın adından yaranmışdır.
Əhalisi
2009-cu ilin siyahıyaalınmasına əsasən kənddə 1588 nəfər əhali yaşayır.
Din
Kənddə Zizik kənd məscidi dini icması fəaliyyət göstərir.
Tanınmış şəxslər
Əli bəy Harun bəy oğlu Zizikski (noyabr 1876, Zizik, Quba qəzası – 18 sentyabr 1929, Bakı) — Azərbaycan milli istiqlal hərəkatının fəal iştirakçılarından biri, hərbi və ictimai xadim, Azərbaycan Xalq Cümhuriyyəti Parlamentinin üzvü. Azərbaycan Parlamentinə millət vəkili Eyni zamanda Bakı qubernatorunun köməkçisi əslən Zizik kəndindəndir
Şahrud şəhristanı
Şahrud şəhristanı — İranın Simnan ostanının şəhristanlarından biridir. Şəhristanın inzibati mərkəzi Şahrud şəhəridir. 2006-cı il əhalinin siyahıya alınmasına əsasən, şəhristanın əhalisi 225,007 nəfər və 62,196 ailədən ibarət idi.
Səadət Kadırova
Səadət Qədirova — Azərbaycan əsilli Rusiya jurnalisti; Rusiyanın İTAR-TASS agentliyinin aparıcı jurnalisti, Dövlət Dumasında Etnik Azlıqlar Komitəsinin Ekspert Şurasının üzvü, beynəlxalq münasibətlər üzrə ekspert.
Həyatı
Səadət Qədirova Moskva Dövlət Universitetinin müəllimi, Beynəlxalq və Rusiyalı Jurnalistlər Birliyinin üzvüdür.
Fəaliyyəti
Səadət Qədirova uzun illərdir Rusiyanın ictimai-siyasi həyatında cərəyan edən prosesləri işıqlandıran və beynəlxalq münasibətlər üzrə ixtisaslaşan jurnalist kimi fəaliyyət göstərir.
Gərmsar şəhristanı
Gərmsar şəhristanı — İranın Simnan ostanının şəhristanlarından biridir. Şəhristanın inzibati mərkəzi Gərmsar şəhəridir. 2006-cı il əhalinin siyahıya alınmasına əsasən, şəhristanın əhalisi 77,676 nəfər və 21,706 ailədən ibarət idi.
Vücudnamə
Vücudnamə — aşıq şeri şəkli. Vücudnamələrdə insanın ayrı-ayrı yaş mərhələlərinin səcıyyəsi verilir. Bu şeir formasında sənətkarlar bir növ özünün əsli-nəcabəti, ana bətninə düşməsi, anadan olması, uşaqlıq illəri, təhsil alması, ədəb-ərkanı həyatının müxtəlif yaş dövrləri, oturub-durması, ailə məişəti, məhəbbəti, elobası, həyat yollarında olan çətinlikləri, gənclik, ahıllıq dövrü və s. haqqında avtobioqrafik məlumatlar verir.
Azərbaycan aşıq və şairlərinin bəziləri gəraylı, qoşma, divani və s. şeir janrlarında vücudnamələr yazmışlar. Bu cür vücudnamələrin sayı çox azdır. Çünki, bu növ şeir yazmağın öz çətinlikləri var. Burada müəllifdən geniş dünyagörüşü, zəngin bilik, psixoloji, fəlsəfi duyum və s. tələb olunur.